***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 29-6/2023.

***Jegyzőkönyv***

***Készült***: Kup Község Önkormányzat képviselő-testülete 2023. június 19-én 19.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő (5 fő)

Tanácskozási joggal részt vett: Kissné Szántó Mária jegyző

A lakosság részéről érdeklődő nem volt.

**Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

**Napirend**

1. Az Önkormányzat 2022. évi költségvetésének módosítása

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **Pályázat benyújtása eszközbeszerzése**

**Előadó: Varga Imre polgármester**

**Varga Imre polgármester**  megállapította, hogy a pályázati felhívást a képviselők a meghívóval kézhez kapták. (jkv. 3. melléklete) Szóbeli előterjesztésben elmondta, hogy a Somló-Marcalmente-Bakonyalja Leader Akciócsoport által kibocsátott VP6-19.2.1.-77-4a-23 számú pályázati felhívás alapján lehetőség van közterületek karbantartásához eszközbeszerzésre, maximum 2 millió Ft támogatás nyerhető el, a benyújtott pályázat – ha sikeres – 95 % os támogatásban részesül. Fűnyiró traktor, 2 db fűkasza és 1 db fűnyíróra kértek árajánlatot, a legkedvezőbb ajánlatot az ANDL Kft (Pápa Külső-veszprémi út 64.) adta, az eszközbeszerzés értéke 2.098.600 Ft, 95 %-os támogatással 1993.670 Ft nyerhető el. A pályázat utófinanszírozott. Kérte a véleményeket, hozzászólásokat.

Hozzászólás nem volt, a képviselők egyetértettek az előterjesztésben foglaltakkal, támogatták a pályázat benyújtását.

A polgármester kérte a képviselőket a szavazásra:

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**15/2023. (VI.19.) KT határozat**

1. A projekt címe: Eszközbeszerzés a szebb, élhetőbb faluért
2. A projekt megvalósítási helyszínének pontos címe: 8595 Kup Fő utca 76.
3. A projekt megvalósítási helyének helyrajzi száma: 5 hrsz.
4. A támogatási felhívás száma: VP6-19.2.1.-77-4a-23 Somló-Marcalmente-Bakonyalja LEADER Akciócsoport – Helyi fejlesztések támogatása
5. A projekt összes költsége: 2.098.600 Ft
6. A projektnek a támogatás szempontjából elszámolható költsége: 2.098.600 Ft
7. A projekt teljes költségére vonatkozó önkormányzati önerő számszerű összege és forrása: 104.930 Ft - az önkormányzat 2023.évi költségvetése
8. A támogatási kérelem benyújtásakor az igényelt támogatás összege: 1.993.670 Ft .
9. Az Önkormányzat kötelezettséget vállal arra, hogy a támogatás elnyerése esetén az önkormányzati önerő összegét a költségvetésében elkülöníti.

Több napirend, hozzászólás nem volt, a polgármester a képviselő-testület nyilvános ülését 19.30 órakor bezárta.

***k.m.f.***

Varga Imre Kissné Szántó Mária

polgármester jegyző